Avengers: Infinity War, Filem Kedua Paling Tinggi Kutipan Di Malaysia Setakat Ini
Filem Avengers: Infinity War menambah $275.1 juta seluruh dunia, menjadikan kutipannya kini mencecah $1.164 bilion seluruh dunia. Filem berkenaan telah mencipta rekod pada hari Sabtu yang lalu apabila menjadi filem paling pantas melepasi angka $1 billion, iaitu dalam tempoh 11 sahaja, mengenepikan rekod terdahulu yang dipegang oleh filem Star Wars: The Force Awakens yang berjaya mengutip $1 billion dolar dalam tempoh 12 hari. Untuk pasaran domestik US, Avengers: Infinity War telah menambah $113 juta dolar pada minggu kedua, dan $162.6 juta untuk pasaran antarabangsa. Rusia yang baru menayangkan filem Avengers: Infinity War pada minggu lalu turut mencipta rekod kutipan tertinggi negara tersebut dengan kutipan sebanyak $17.6 juta, mengatasi rekod yang dipegang filem Pirates of the Caribbean: Dead Men Tell No Tales.  Pirates of the Caribbean: Dead Men Tell No Tales.  Korea kini menjadi negara penyumbang terbesar dengan kutipan sebanyak $69.1 juta manakala UK menjadi negara kedua dengan kutipan sebanyak $67.2 juta. Untuk rantau ini, Indonesia berada ditangga pertama dengan kutiapn sebanyak $20.6 juta diikuti Filipina dengan kutipan sebanyak $19.7 juta. Sementara itu, Avengers: Infinity War kini berada ditangga kedua filem paling laris untuk pasaran Malaysia dengan kutipan sebanyak $14.3 juta. Kedudukan pertama masih dipegang filem Furious 7 dengan kutipan sebanyak $15.9 juta manakala filem lakonan Dwayne Johnson, Jumanji: Welcome to the Jungle berada dikedudukan ketiga dengan kutipan sebanyak $14.1 juta. Jika prestasi filem ini berterusan pada minggu ini, dijangkakan ia dapat mengatasi rekod kutipan filem Furious 7 dan seterusnya menjadi filem paling laris di Malaysia Avengers: Infinity War kini sedang rancak ditayangkan dipawagam-pawagam tempatan